|  |
| --- |
| **Budapest Főváros VII. kerület Erzsébetváros Önkormányzat Képviselő-testülete**  **Nagy Andrea önkormányzati képviselő,**  **Devosa Gábor önkormányzati képviselő**  **Lajos Béla önkormányzati képviselő**  **Firnigel Lóránd önkormányzati képviselő** |

**M Ó D O S Í T Ó I N D Í T V Á N Y**

**a Képviselő-testület 2025. február 19-én tartandó rendes ülésének**

**2. napirendi pontjához**

Javaslat Budapest Főváros VII. kerület Erzsébetváros Önkormányzatának Képviselő-testülete 2025. évi költségvetési rendeletének megalkotására napirendi ponthoz az alábbi módosító javaslatot teszem:

**Tisztelt Képviselő-testület!**

Erzsébetváros egyik kiemelten kedvelt pályázati lehetősége volt az elmúlt két évben a Nyílászáró felújítási pályázat. Sajnálattal olvastuk a kiküldött költségvetésben, hogy ez a pályázati forma nem szerepel benne.

Ezért tisztelettel javasoljuk a Képviselő-testületnek, hogy a tavalyi évinél alacsonyabb

75.000.000 Ft-os keretösszeggel az idei évben is indítsuk el a Nyílászáró pályázatot.

Rövid részletes indoklás a módosító pontokhoz:

A tavalyi év folyamán közel 200 pályázó élt a lehetőséggel, hogy önkormányzati támogatással felújíthassa lakása nyílászáróit. Az esztétikai megújulás mellett jelentős energia-hatékonysági beruházás is végbement.

Kérjük a Tisztelt Képviselő-testületet, hogy a 2025. évi költségvetési rendelet megalkotása során az alábbiak szerint fogadja el a 18. mellékletet.

A költségvetés 18. melléklet 2025. évi költségvetési tartalék előirányzatok 7201 14.sor vészhelyzeti tartalék kerete 75.000.000 Ft-tal csökken, ugyanakkor a 18. melléklet 2025. évi költségvetési tartalék előirányzatok 7306 központilag kezelt közrendvédelmi, környezetvédelmi pályázatok és feladatok új 6. számú sorral egészül ki „Nyílászáró felújítási pályázatok” címen 75.000.000 Ft keretösszeggel.

**Kérem a Tisztelt Képviselő-testületet módosító indítványunk megtárgyalására és elfogadására!**

Budapest, 2025. február 14.

**Nagy Andrea Devosa Gábor**

**önkormányzati képviselő önkormányzati képviselő**

**Lajos Béla Firnigel Lóránd**

**önkormányzati képviselő önkormányzati képviselő**